הוועדה לביטחון לאומי, כנסת 25, פרוטוקול מספר 2, 2023-02-07 00:00

צביקה פוגל: שלום, אני מתכבד לפתוח את ישיבת הוועדה לביטחון לאומי

צביקה פוגל:  אני מבקש מראש להודות – עוד לפני שהתחלנו – לצוות שהכין את הדיון הזה

צביקה פוגל:  לי זו חוויה ראשונה מאוד משמעותית

צביקה פוגל:  הרצינות שבה נתקלתי, גם ממנהלת הוועדה וצוותה, גם מהייעוץ המשפטי, בראשות מירי, וצוותה, גם הממ"מ וכל האחרים שטרחו להכין אותי לדיון הזה, אני מקווה שזה יוכח כמשהו מוצלח, שלא בזבזתם את זמנכם לשווא ובאמת למדתם משהו מהעניין הזה

צביקה פוגל:      הוועדה לביטחון לאומי היא אחת הוועדות המרכזיות הקיימות היום בכנסת, לפחות כך להבנתי

צביקה פוגל:  לא סתם גם נאבקתי כדי לעמוד בראשה

צביקה פוגל:  יש בה חשיבות רבה גם בתחומי החקיקה אבל לא פחות גם בתחומי הפיקוח והבקרה, כדי לוודא, בסופו של דבר, שהחוקים שאנחנו מחוקקים וההחלטות שהממשלה מקבלת – או לפחות חלק ממשרדיה, שאנחנו מפקחים על פעילותם – אכן בסופו של דבר קורים

צביקה פוגל:   אני רוצה להוסיף משפט אחד על תרבות הדיון

צביקה פוגל:  אומנם חברי הכנסת עדיין לא פה וזה בעיקר מופנה אליהם, אבל אני רוצה שכללי המשחק – עד כמה שאפשר לקרוא לזה משחק – יהיו פה מאוד ברורים

צביקה פוגל:  אנחנו נכבד את תרבות הדיון, כלומר אנחנו נשקיע הרבה יותר זמן בלהקשיב אחד לשני, כדי שנוכל לקיים דיון ונוכל באמת להבין את המשמעויות של מה הביא כל אחד מהחברים פה לידי ביטוי

צביקה פוגל:  אנחנו נאפשר אחרי כל סקירה של מומחה או נציג כזה או אחר לשאול שאלות, לא נפריע לו תוך כדי, אבל מיד בסוף דבריו נשאל אותו שאלות

צביקה פוגל:  בסופה של ההצגה אנחנו נקיים פה דיון, נוציא סיכום מודפס ונכניס אותו למה שבז'רגון הצבאי שלנו קראנו ת"ת – מי שמכיר את זה, זה תיק תזכורת – ונעקוב אחר הסיכומים האלה כדי לראות שהם באמת בסופו של דבר גם באים לידי ביטוי

צביקה פוגל:      אני מזכיר לכולנו לפני שאנחנו מתחילים בדיון הראשון, שיש תחת אחריותנו – לפחות בתחומי הפיקוח והבקרה – גורמי ביצוע מעולים

צביקה פוגל:  אין לי שום ספק שאם אנחנו נדע לתת להם את התמיכה, את העידוד ואת הגיבוי הנדרש, נדע גם להפיק מהם את המקסימום כדי שמדינת ישראל בכלל ותושבי מדינת ישראל, אזרחי מדינת ישראל, ייהנו מהם בפרט

צביקה פוגל:       בהזדמנות הזאת, מאחר שהיא כבר נכנסה, תודה רבה על כל העבודה שעשתה חברת הכנסת מירב בו ארי בוועדה לביטחון פנים

צביקה פוגל:  היא בהחלט הניחה לנו את הקרקע הראויה להמשך העבודה

צביקה פוגל:  הדיון הראשון שנקיים יהיה בהצעת החוק לייעול האכיפה והפיקוח העירוניים ברשויות המקומיות (הוראת שעה) (תיקון מספר 8) התשפ"ב-2022 (מ/1536), כהכנה לקריאה שנייה ושלישית

צביקה פוגל:      אליעזר רוזנבאום, משנה למנכ"ל המשרד לביטחון לאומי, הבמה שלך

אליעזר רונן:            צוהריים טובים, מכובדיי כולם, למעשה, בראשית הכוונה הייתה לקדם את החוק ולא הוראת השעה, אבל עקב הנסיבות שהצטברו נאריך את הוראת השעה במספר חודשים, כדי שהשר יבחן את הפרויקט הזה מבחינת המדיניות והקריטריונים שהוא רוצה לבחון, ללמוד ולראות אם להשאיר אותם על כנם או לעשות בהם את השינויים

אליעזר רונן:       אנחנו, למעשה, יצאנו לדרך ב-2010, אפשר להגדיר אותו היום כפרויקט דגל שבאמת נותן מענה לעבירות איכות חיים, לעבירות אלימות, לאותן עבירות שמשטרת ישראל, כוחות הסיור, לא הצליחו להגיע בזמן אמיתי כשהן התרחשו

אליעזר רונן:  המודל של השיטור העירוני מגשר על אותו פער של אותו סל עבירות

אליעזר רונן:  אנחנו הגדרנו סל עבירות וסל משימות שהם מטפלים בהן, כפי שאמרתי, שהמענה היה לא מספק

אליעזר רונן:                 אנחנו נמצאים היום עם 76 יחידות מבצעיות, גם בחברה הערבית וגם בחברה הכללית

אליעזר רונן:  יש לנו עוד חמש יחידות חדשות, שזה בהגדרת הפיילוט שיטור מועצתי

אליעזר רונן:  השישית, אני מקווה שתסיים את הקמתה ותיכנס לכשירות מבצעית

אליעזר רונן:  אנחנו הגדרנו פיילוט כי חלק מסל העברות הוא מעט שונה, וגם כי הפעילות של השיטור המועצתי – ומי כמוך שגר באזור מבין – היא במועצות אזוריות ובשטחים החקלאיים

אליעזר רונן:  אתה נמצא באזור שמתבצעות בו לא מעט בעיות

אליעזר רונן:  בכל אופן, אנחנו נמצאים עם 76 יחידות שיטור עירוני מבצעיות ועוד חמש יחידות של השיטור המועצתי, השישית היא של המועצה האזורית לכיש

אליעזר רונן:  אני מקווה שהיא תשלים את ההכנות שלה

אליעזר רונן:       יש לנו עוד שבע יחידות חדשות בחברה הערבית, שאני מקווה שבמהלך הרבעון הראשון של 2023 נשלים את הקמתן

אליעזר רונן:  זה יהיה בהחלט מהלך מאוד משמעותי

אליעזר רונן:  אנחנו נהיה עם 21 יחידות בחברה הערבית

אליעזר רונן:  זה דבר נוסף

צביקה פוגל: מתוך כמה פוטנציאל, לייזר, בחברה הערבית?      

אליעזר רונן: מתוך 37

אליעזר רונן:  כמה מועצות אזוריות?      

אליעזר מזרחי: נכון ליום החלטת הממשלה האחרונה – לפי 11 מועצות אזוריות

אליעזר רונן: לא, כמה הפוטנציאל?    

אליעזר מזרחי: 54 מועצות אזוריות

אליעזר רונן: עשינו כמה שינויים בשנה וחצי האחרונות

אליעזר רונן:  ראשית, קבענו שיחידות יקומו גם ביישובים שבהם גרים 10,000 תושבים

אליעזר רונן:  אנחנו כל הזמן מודדים את היעילות ואת הכדאיות של יחידה כזאת אל מול תמונת הפשיעה, תמונת האלימות, כי להקים יחידות במקומות שלא תהיה להן תעסוקה זו לא הכוונה

אליעזר רונן:  לכן הגענו למסקנה שב-10,000 בהחלט כמות העבירות היא משמעותית ונכון להפעיל זאת

אליעזר רונן:  אנחנו כרגע עם עוד שבע יחידות נוספות, סך הכול נגיע ל-89 יחידות

צביקה פוגל: שבע זו התוספת מעל 10,000?      

אליעזר רונן: לא, נקבע תשע יחידות בחברה הערבית, שתיים כבר מבצעיות ועוד שבע בתהליך הקמה

אליעזר רונן:  אני מקווה שעד סוף הרבעון הראשון של 2023 נשלים את הקמתן

אליעזר רונן:  הכוונה שלנו היא ב-2023-2024 להרחיב באופן משמעותי

אליעזר רונן:  אנחנו לא יודעים לנקוב כרגע במספר, אנחנו מכינים את הדפ"אות לשר כדי שהוא יחליט אם אנחנו עושים עוד הרחבה של קריטריונים כדי להכיל עוד רשויות גם מגזרות אחרות, מהפריפריה ומהמגזרים האחרים

אליעזר רונן:       בכל אופן, שינינו גם את המימון

אליעזר רונן:  המשרד מממן את שכר הפקחים לחברה הערבית

אליעזר רונן:  שינינו מ-25%-35% ל-70%

אליעזר רונן:  אנחנו נבחן גם את זה, האם אנחנו מרחיבים את זה גם למגזר הכללי, אבל הדברים האלה בהחלט קשורים לתקציב שאנחנו כמובן נקבל ב-2023-2024

אליעזר רונן:       עשינו כמה פעולות בשנים האחרונות שגרמו לשיפור בכשירות, גם בכשירות היחידות וגם בתוצאות שלהן, כמו יחידות מצטיינות

אליעזר רונן:  פעם בשנה אנחנו מקיימים ערב הוקרה, עם פרסים, למערך השיטור העירוני

אליעזר רונן:  כל יחידה שזוכה מקבלת פרס כספי משמעותי – 150,000 שקל, 100,000 שקל – לטובת שיפורים, להן עצמן, בין אם זה רווחה, בין אם זה אמצעים נוספים

אליעזר רונן:  לגבי כל מערך ההכשרות, אנחנו מידי שנה מבצעים הכשרות אימונים, גם לרמת המנהלים והמפקדים – הפיקוח העירוני הוא מנהלים, השוטרים הם מפקדים

צביקה פוגל: יש לזה קורס, משהו מיועד מקצועי להכנת אותו פקח להיות שוטר עירוני?     

אליעזר רונן: אני כבר אתן לליאור לפרט

אליעזר רונן:  אז יש לנו גם את האירוע הזה

אליעזר רונן:  יש לנו גם הכשרות משותפות

אליעזר רונן:  אנחנו מאוד מאוד מקפידים להכריז על יחידה מבצעית אחרי שהיא ביצעה את כל המטלות: גיוס של לפחות 70% מכוח האדם שיש להם את כל האמצעים, שיש להם מבנה מתאים, גם לשוטרים וגם לפקחים, תחת קורת גג אחת

אליעזר רונן:  זה לא שהפקחים נמצאים במקום X והשוטרים נמצאים במקום Y, אלא עושים תדריך משותף, תחקיר משותף בסיום המשמרת, אוכלים ביחד ונפרדים בסיום המשמרת כל אחד לדרכו

אליעזר רונן:  זה גם בהחלט דבר חשוב

אליעזר רונן:  יש לנו עוד כמה יחידות שאנחנו צריכים להשלים שם את המקום המשותף

אליעזר רונן:       גם כלי הרכב של הפקחים ממותגים במיתוג שהמשרד קבע – אנחנו נצטרך עכשיו לשנות את השם מביטחון הפנים לביטחון לאומי, אבל גם זה ממותג

אליעזר רונן:  יש קוד לבוש, אמצעים - - -      

צביקה פוגל: אני יכול להבין ממה שאתה אומר שיש לא רק תוספת של כוח אדם אלא גם תוספת של ניידות?      

אליעזר רונן: בהחלט

אליעזר רונן:  יש מפתח לגודל יחידה, אם זה רכב וקטנוע, אם זה שני רכבים וקטנוע

אליעזר רונן:  אני אעצור ואתן לליאור, ראש מינהלת מערכי האכיפה העירוניים, להשלים דברים שהוא עוסק בהם ביום-יום

אליעזר רונן:  בבקשה

צביקה פוגל: תודה

צביקה פוגל:  ליאור, בבקשה

אליעזר מזרחי: שלום, אדוני היושב-ראש, חבריי הוועדה, משתתפים, מכובדיי כולם, שמי ליאור ואני ראש מינהלת שיטור עירוני ומועצתי במשרד לביטחון לאומי

אליעזר מזרחי:  ברשותך, אני אשתדל לעשות את זה בצורה קצרה וממוקדת על ציר הזמן

אליעזר מזרחי:       התוכנית, כפי שידוע לכולנו, יצאה לדרך כפיילוט בשנת 2011 במסגרת החוק לניהול אכיפה

אליעזר מזרחי:  התוכנית במתכונתה הראשונה פנתה לערים בנות 20-250 אלף תושבים, בתמונת ראי – קרי, המשרד העמיד תקן של שוטר, הרשות המקומית מצידה העמידה תקן של פקח וכו'

אליעזר מזרחי:  גם לגבי הכשרה, רכבים וכו'

אליעזר מזרחי:  איפשהו לקראת סוף שנת 2013, בעקבות קושי שהוצג מצד רשויות מקומיות, החליט המשרד לשנות את המצ'ינג: ברשויות חלשות היקף הכוח התחלק לשני-שליש משטרה ושליש רשות מקומית, אבל גם להיפך, ברשויות חזקות שליש משטרה ושני-שליש כוח משטרתי, כדי באמת לאפשר ולתת סיוע לאותן רשויות חלשות בהעמדת כוח אדם והפעלת התוכנית בתחומן

אליעזר מזרחי:       לקראת סוף שנת 2014, בעקבות קול צעקה של תושבי דרום תל-אביב, בהחלטת ממשלה ייעודית, התוכנית הורחבה אל ערי הכרך

אליעזר מזרחי:  ב-2015, לא הרבה אחרי כניסתו לתפקיד של השר גלעד ארדן, תנאי הסף הופחת ל-16,000 תושבים – אני מדבר על כלל האוכלוסייה – ובאוגוסט 2016, גם כן בהחלטת ממשלה ייעודית, הוחלט על מתן מימון פקחים מסייעים על פי קריטריונים מאוד מאוד מוגדרים לרשויות שעומדות בחתך מסוים

אליעזר מזרחי:  המימון נקבע על פי מדד משוקלל של מדד פריפריאלי ומדד סוציו-אקונומי

אליעזר מזרחי:  המימון נע, כפי שציין המשנה למנכ"ל, בין 25% ל-35% מעלות שכרם השנתי של הפקחים

אליעזר מזרחי:  כמובן שזה בכפוף לכללי דיווח והעמדת כוח האדם בפועל

אליעזר מזרחי:       אני רץ בשנים

אליעזר מזרחי:  החלטת הממשלה האחרונה, 631, שקידם השר הקודם כהמשך לתוכנית החומש בחברה הערבית, לגבי צירוף תשע רשויות בחברה הערבית, העלאת גובה המימון, ובמקביל הוצאה לפועל של החלטת ממשלה כבר מ-2018, שלא יצאה מפאת בחירות, תקציב וכדו', של הפיילוט שיטור מועצתי, על בסיס התוכנית של השיטור המועצתי, מודל זהה, שוטרים לצד פקחים במרחב החקלאי, מתן מענה זהה, פחות או יותר, באותה שיטת פעולה גם במועצות האזוריות

אליעזר מזרחי:       קצת מספרים, אדוני

אליעזר מזרחי:  נכון להיום, כפי שצוין קודם, אנחנו פועלים ב-89 רשויות – היחידה הצפונית ביותר קריית שמונה והדרומית ביותר היא אילת – בכל סוגי האוכלוסיות, בכל סוגי המגזרים, שמתוכן, כפי שציין המשנה, אני לא אחזור על הדברים, מי מהן פעילות ומי ומהן בשלבי הקמה מתקדמים

אליעזר מזרחי:  בסך הכול אנחנו מדברים, פחות או יותר, על 1,000 שוטרים לצד 1,000 פקחים שפרוסים ברחבי הארץ

אליעזר מזרחי:  ואולי פה מילת המפתח – וזה עונה לשאלתך קודם – אנחנו מדברים פה, וזה היה לשון החוק, וזה גם ההסכם שנחתם בין המשרד לביטחון לאומי לבין הרשויות, על כוח אדם שהוא כוח אדם תוספתי, לא במקום אלא בנוסף

אליעזר מזרחי:       הרציונל שעמד מאחורי זה הוא שהכוח הזה יתמקד בפעילות אכיפה לנושא עבירות איכות חיים וצמצום האלימות במרחב הציבורי, לא במקום אלא בנוסף

אליעזר מזרחי:  ניתן לראות את המספרים – כשאני אומר "מספרים", במסגרת החוק המשרד מחויב להעביר דיווח חציוני לכנסת ישראל שבו אנחנו מפרטים את העשייה השוטפת, כך שתוכל לקבל, וחברי הוועדה יוכלו, לקבל אומדנים על מה אנחנו מדברים, על היקף הפעילות של היחידות הללו

אליעזר מזרחי:  פעמיים בשנה דוח מסודר שמועבר לכנסת

אליעזר מזרחי:      בנוסף, המשרד מחויב, במסגרת החוק לניהול אכיפה, לבצע מחקר מלווה לתוכנית, ומחלקת המחקר והאסטרטגיה של המשרד מבצעת מחקר שיוכל לנתח או לשפוך יותר אור לגבי מידת תרומתה, מידת הצלחתה של התוכנית ברחבי הערים

אליעזר מזרחי:  אין ספק, כפי שנאמר פה קודם – ועל זה אולי יעידו אחרים, לא אנחנו – התוכנית היא סיפור הצלחה, גם בהיבטי המשטרתי, גם בהיבט העירוני

אליעזר מזרחי:  לראייה – מבחינתנו זה אחד המדדים – כמות ראשי הרשויות שפונים, אפשר לומר השכם וערב, אל המשרד בבקשות, אחת, להרחיב את התוכנית הקיימת, בקרב רשויות שכבר פעילות; ושתיים, להצטרף, מצד רשויות שעומדות בתנאי הסף

אליעזר מזרחי:  וגם, לצערנו, מצד ראשי רשויות שלא עומדות בתנאי הסף ומבקשות באופן מידי להצטרף אל התוכנית

אליעזר מזרחי:       נגענו פה קודם קצת במספרים, כרגע השר החדש, במסגרת הדירקטיבה שיציג לנו, המינהלת, הנהלת המשרד, תפעל בהתאם לטובת הרחבת התוכנית

אליעזר מזרחי:  כמובן שכל נושא הרחבת התוכנית, צירוף רשויות לתוכנית/מועצות מקומיות ואזוריות, מותנה באישור הוועדה, תקציב וועדה

אליעזר מזרחי:  זה מבחינתי כפתיח וככל שיש שאלות נוספות אני אשמח לענות

אליעזר מזרחי:       שאלת קודם לגבי ההכשרות של השוטרים והפקחים, אז בכלל מה שמאפיין את התוכנית הזאת – וזה אולי אחד הדברים שמייחדים אותה ביחס למי שזוכר מאתנו את המתכונת הקודמת של השיטור המשולב – אלה שני דברים מרכזיים מבחינתי: אחד, חוק; שניים, זו הפעלה, תפיסת הפעלה מוגדרת, ברורה, איך הכוח הזה פועל

אליעזר מזרחי:       אנחנו השתדלנו ואנחנו כל הזמן מנסים לשפר ולטייב את ההגדרות בהפעלת הכוח הזה של שוטרים לצד פקחים, שני ארגונים ששונים במהותם – לא צריך להרחיב במילים – לכדי עבודה משותפת תחת קורת גג משותפת, תחת אימונים מבצעיים משותפים

אליעזר מזרחי:  עד לפני מספר שנים כל ערוץ התאמן בציר שלו, מצאנו לנכון – כחלק מצורך שעולה מהשטח – לחבר, לאגד גם את האימונים המבצעיים המשותפים, נסיעה משותפת, תדריך משותף, תחקירים וכו'

צביקה פוגל: מרשים מאוד

צביקה פוגל:  אני רק רוצה לשאול שתי שאלות מקצועיות: אם אני אבוא מחר לקורס, מה שאני אראה זה באמת מאפיינים של התמודדות עם הנושאים שהם יצטרכו לפגוש בשטח?      

אליעזר מזרחי: בהחלט כן

אליעזר מזרחי:  אני מזכיר וברשותך קצת אפרט – אני עושה הבחנה כרגע בין הקורס וההכשרה שעובר שוטר במשטרת ישראל לבין הפקח

צביקה פוגל: ברור, אני מדבר על הפקח

צביקה פוגל: אתה מדבר על הצד העירוני

צביקה פוגל:  בצד העירוני, לשמחתנו, החוק לניהול אכיפה – שזה גם אולי אחד היתרונות הגדולים, ואני אומר את זה בסוג של בדיעבד – גם הסדיר את נושא ההכשרה של הפקח במדינת ישראל, כיוון שעד לחוק ניהול אכיפה זה היה כמו בסרט גבעת חלפון, "הוסמכת סרג'יו", והחל מהחוק הזה יש קורס מסודר, קורס של פקח עירוני, קורס של שמונה מפגשים

צביקה פוגל:  ובנוסף קורס פקח מסייע, שמונחה על ידי חטיבת האבטחה של משטרת ישראל, שבו אנחנו ממקצעים את הפקח – שזה, דרך אגב, תנאי להסמכתו על ידי השר – לעבודתו בשיתוף עם שוטר לנושא עבירות איכות חיים וצמצום האלימות במרחב הציבורי

צביקה פוגל: זאת אומרת, השילוב הזה של שוטר ופקח בא לידי ביטוי כבר בקורס

אליעזר מזרחי: בהחלט

צביקה פוגל: לפקח יש סמכויות שיטור?       

אליעזר מזרחי: לפקח יש סמכויות נרחבות מעבר לפקח עירוני, סמכויות שמוקנות לו בהתאם לעמידתו בתבחינים שנקבעו בחוק

אליעזר מזרחי:  מי שמסמיך אותו הוא השר לביטחון לאומי, כמובן בתיאום ובשיתוף שר הפנים

אליעזר מזרחי:  השם שלו, תפקידו וסמכויותיו מפורסמים בילקוט הפרסומים של משרד המשפטים וזה, כמובן, בכפוף לכל מה שנדרש ממנו

אליעזר מזרחי:  מעבר לעמידתו בתנאי הקורס ומעברו הוא גם נדרש לעמוד בעוד מספר תבחינים, כפי שמופיע בתפיסת ההפעלה

צביקה פוגל: שאלה אחרונה שלי לפני שאתן אפשרות לחבריי לשאול

צביקה פוגל:  יש שילוב של הפעילות, של הפיקוח המשותף הזה, עם "עיר ללא אלימות"?      

אליעזר מזרחי: בהחלט כן

אליעזר מזרחי:  יתרה מכך, אני יוצא מהדוגמה של "עיר ללא אלימות" ואני לוקח את זה לפן הרחב יותר

אליעזר מזרחי:  הכוח הזה – וזה אולי אחד המאפיינים שלו – להבדיל מיחידות הסיור של משטרת ישראל, שעובדות על פי חלוקה של היממה, האיכות שלו היא שהוא יותר יוזם מאשר מגיב

אליעזר מזרחי:  משכך, הוא פועל לחיזוק שיתופי פעולה עם גופים גם בצד המשטרתי וגם בצד המוניציפלי, ומעבר לכך גם עם גורמי האכיפה ברמה הארצית

אליעזר רונן: זה מחויב גם בתפיסת ההפעלה

אליעזר רונן:  למעשה יש שתי ועדות: אחת בראשות ראש העיר, ראש המועצה, שמחויב לקיים ולהגדיר את המדיניות שלו, איזה סל עבירות, מה מציק לו, איפה הוא רוצה לעבוד

אליעזר רונן:  באותו פורום יושבים גם מנהל התוכנית של הרשות לביטחון קהילתי,  גם ראש אגף הביטחון ועוד בעלי תפקידים בעירייה

אליעזר רונן:  זה מתקיים פעמיים בשנה, אם צריך יותר, יש ראשי רשויות שעושים את זה אפילו כל רבעון

אליעזר רונן:  בנוסף יש פעם בחודש ועדת אכיפה, ועדת משנה, שמנכ"ל הרשות המקומית מרכז אותה

אליעזר רונן:  הוא מנהל את שני הדברים האלה

אליעזר רונן:  אנחנו בודקים, אין דבר כזה שלא עושים

אליעזר רונן:  הם מחויבים לעשות ואנחנו מוודאים שהדברים האלה מתבצעים

אליעזר רונן:       הדבר האחרון, מהלך ההכשרות מסתיים באימון הקמה משותף, שוטרים ופקחים, חמישה ימים, ששם, למעשה, מיישרים קו ומשאירים את כל מה שחסר, אם היה חסר, בקורסים השונים

מירב בן ארי: אני רוצה להעיר משהו אחד שגם חשוב, לדעתי, שהיושב-ראש יידע וינסה לגייס אותך לאירוע הזה

מירב בן ארי:  האירוע, בעיני, הוא לא שוטר ופקח, כי כששוטר ופקח מסתובבים ביחד יש לפקח את סמכות השוטר

מירב בן ארי:  האירוע הוא שבגלל מצוקת כוח האדם הנוראית במשטרה, ברשויות, יש סיטואציות שבהם שני פקחים יושבים ביחד

מירב בן ארי:  הנה, חנן פה גם מהשיטור העירוני של תל אביב

מירב בן ארי:       לדעתי, צריך, אדוני היושב-ראש, בגלל מצוקת כוח האדם, בגלל הרצון שלנו להעלות את רמת הביטחון האישי, לעשות הצעת חוק – אגב, אני כבר עבדתי עליה – להגדיל את הסמכויות

מירב בן ארי:  אני יכולה להגיד לך שיהיו התנגדויות, ראיתי גם חוות דעת שהוצאו

מירב בן ארי:  אבל זה חשוב כדי לסייע למשטרה

מירב בן ארי:  וגם כך, תחשוב, יש לך כבר כוח אדם שעבר הכשרה, שהוא עם מדים, שהוא מוכר, ועדיין – ולא מספיק נתנו על זה דגש וחשוב לדעת – היום לפקח as is, בלי שוטר, יש לו שלוש סמכויות, לדעתי: כניסה לחצרות, מניעת רעש, ותפיסה

אליעזר מזרחי: תפיסה, חיפוש והפעלת כוח במקרה של חשש, ועיכוב עד להגעת שוטר

מירב בן ארי: זהו

מירב בן ארי:  אז בעולם אידיאלי היה פקח ושוטר, אבל אין לך מספיק שוטרים

מירב בן ארי:  אז אתה רואה, נניח כשאתה מסתובב בניידת משטרת תל אביב, כמו שעשיתי, שני טאבלטים: אחד של השיטור, אחד של השוטר, ואתה רואה כמה השיטור העירוני מוריד מהמשטרה ומתעסק

מירב בן ארי:  אבל נניח כשהוא נכנס לחצר או מונע רעש – זהו

מירב בן ארי:  אם יש, לצורך העניין, מקרים של פשע שמתרחשים מולו הוא צריך להתקשר לשוטר

מירב בן ארי:  לדעתי, אם אנחנו רוצים לחזק את הביטחון האישי ולצאת כבר – הם נראים גם פיקס

מירב בן ארי:  היית הולך לקורס, אתה מסתובב, הסתובבתי גם

מירב בן ארי:  בכלל, בתל אביב הייתה לי גם את הזכות כחברת מועצה אז לאשר את סל"ע

מירב בן ארי:  אופנוענים, כלי שיטור וסמכויות זה לא מספיק, בטח במציאות שקיימת היום

מירי פרנקל-שור: אז מה יהיה בסוף ההבדל בין שוטר לבין פקח?     

מירב בן ארי: אני חושבת שבמציאות שבה היום התושבים רואים הרבה יותר את הפקח, הוא מגיע הרבה יותר מהר, הוא הרבה יותר נגיש - - -     

מירי פרנקל-שור: אז זו תהיה משטרה נוספת?      

מירב בן ארי: להגדיל לפחות במשהו

מירב בן ארי:  היום יש לו בסך הכול שלוש, תחשבי: כניסה לחצר, רעש – זה לא הגיוני

מירי פרנקל-שור: בסדר, יש הבדל בכל זאת בין פקח לשוטר

מירב בן ארי: אני לא אומרת שתתני לו את סמכויות המשטרה

מירב בן ארי:  לכך אנחנו מכשירים שוטרים

מירב בן ארי:  אבל, גם המשטרה וגם השיטור העירוני תמימי דעים שבמצב כיום אין לו מספיק סמכויות, בעיני

מירב בן ארי:  שוב, לא אמרתי להפוך אותו לשוטר, אבל אולי לחשוב בצורה מקצועית עם השיטור העירוני אילו סמכויות אפשר כן להרחיב

מירב בן ארי:  ידעתי שזה יעלה כי אני מכירה אותך, אבל אנחנו חיים בעולם – תראו מה היה בגדרה

מירב בן ארי:  תראו מה היה

מירב בן ארי:  אין שוטרים

מירב בן ארי:  יש נקודת משטרה בגדרה

מירב בן ארי:  תראו את חריש – 30,000 תושבים, אין שוטרים

מירב בן ארי:  אין שוטרים

מירב בן ארי:  אתה רוצה לשים פיקוח עירוני

מירב בן ארי:  מתחננים אליך בהוד השרון – עיר שיש לה כסף – ואומרים: אנחנו רוצים, אנחנו רוצים שיטור עירוני, אנחנו מבקשים את זה

מירב בן ארי:  אבל מה זה עוזר לי אם הוא יכול לבוא ולהגיד לו: תנמיכו את הטלוויזיה? אני חושבת שפשוט צריך לתת משהו קצת יותר

צביקה פוגל: תודה רבה לחברת הכנסת מירב בן-ארי

צביקה פוגל:  מירי, היועצת המשפטית, בבקשה

מירי פרנקל-שור: אתה דיברת על ההכשרה, אני רוצה להפנות אותך למסמך שפרסם הממ"מ של הכנסת, והוא מצטט שם את דוח המשרד לביטחון פנים לגבי השיטור העירוני של 2020

מירי פרנקל-שור:  נטען בדוח שיש חוסר אמון בין פקחים מסייעים לשוטרים, ובין היתר פערי אמון בין שוטרים לפקחים נשמרו לאורך השנים, כאשר לפי עורכי הסקר ייתכן שהפער בין השוטרים והפקחים המסייעים נובע מפערים בהכשרה

מירי פרנקל-שור:  אז זה בעצם לא עולה בקנה אחד עם מה שאמרתם בוועדה

אליעזר מזרחי: זה עולה בקנה אחד כי ההתייחסות שאת קוראת היא ל-2020, ולשמחתנו הרבה, ב-21' התחלנו את האימונים עם המבצעים המשותפים

אליעזר מזרחי:  כחלק מהצורך שעלה, כחלק מהפער שעלה – ובצדק – לקחנו את זה צעד אחד קדימה והוצאנו אל הפועל את ההכשרה המשותפת של השוטרים והפקחים

מירי פרנקל-שור: ועשיתם סקר בסוף 21'?      

אליעזר מזרחי: המשטרה תתייחס לזה

אליעזר מזרחי:  בהחלט, כן

אליעזר מזרחי:  אני מזכיר שכל הנושא – ואני יוצא מהדוגמה שלך ומתייחס לזה בצורה רוחבית – של ההפעלה המבצעית, לרבות נושא ההכשרה, הוא בהובלת משטרת ישראל כמי שאמונה על ההפעלה המבצעית של הכוח

מירי פרנקל-שור: אוקיי

צביקה פוגל: אני אשמח לשמוע את התייחסות המשטרה, ואם אפשר, גם לדבר קצת על מדדי ההצלחה, איך מודדים הצלחות בפעילות המאוד חשובה הזאת

משה מאיה: צוהריים טובים, שמי משה משה, אני ראש מדור שיטור עירוני

משה מאיה:  התפקיד שלי הוא ללוות את היחידות שנמצאות בהקמה, אני המנחה המקצועי שלהן

משה מאיה:  כמובן, אני גם בודק את איכות ההפעלה שלהן ומוודא שבאמת ההפעלה שלהן מתבצעת בצורה הנכונה ביותר

משה מאיה:       אני רוצה להתייחס לגבי הסמכויות ואחר כך אני אמשיך לשאר הדברים

משה מאיה:  כיום, לפקח מסייע יש ארבע סמכויות ולא שלוש

משה מאיה:  יש לו את הסמכויות: הזדהות, עיכוב, חיפוש ותפיסת חפצים

משה מאיה:  אני לא בטוח שהבעיה היא בהגדלת הסמכויות שלו

משה מאיה:  זאת לא הבעיה

משה מאיה:  הבעיה היא בכוח האדם

משה מאיה:  הגדלת היחידות האלה תיתן מענה מצוין

משה מאיה:  בסופו של דבר, אנחנו לא מצפים ממנו עכשיו להתחיל לחקור, הסמכויות האלה הן מספיק טובות ונותנות מענה מצוין בכלל העיר

מירי פרנקל-שור: מלבד סמכות המעצר יש להם את כל הסמכויות

משה מאיה: אין פה סמכות מעצר אבל הוא מעכב עד להגעת שוטר אם צריך

מירי פרנקל-שור: זה בעצם הפער, נראה לי

מירב בן ארי: אני חושבת שנשמע את השיטור העירוני אחרי זה ואז תבינו

משה מאיה: לעניין ההכשרות – דיברנו קודם על ההכשרות של הפקח המסייע – אנחנו עושים גם הכשרות ייחודיות לשוטרים שנמצאים בתוך היחידה הזאת, אנחנו עושים קורס שיטור עירוני לשוטרים, קורס ספציפי ייחודי שנותן להם המון

צביקה פוגל: איפה הוא מתקיים?      

משה מאיה: במכללה לשוטרים

משה מאיה:  בנוסף, גם למפקדי היחידות האלה אנחנו עושים קורס ייחודי שנקרא קורס מפקדי יחידות שיטור עירוני, ששם כל הנושאים באים לידי ביטוי

משה מאיה:  אנחנו גם מחברים לקורס הזה את מנהלי האכיפה של הרשויות

משה מאיה:  יש לנו יום שלם, פרק שלם איתם, שהם מלבנים שם דברים ומגבירים שם את האמון

משה מאיה:  בסוף היחידה הזאת זו יחידה שבנויה גם מאזרחים וגם משוטרים, זה היתרון שלה

משה מאיה:       אני יכול להגיד, ואני מצטרף למה שאמר פה ליאור, שמההתרשמות שלנו וגם מהנתונים – אנחנו אוספים נתונים – אנחנו רואים שבאמת יחידות האכיפה האלה הן מאוד מאוד משמעותיות, וגם יעילות ואפקטיביות בכמה דברים: אחד, תחושת הביטחון – אנחנו מבינים את זה, רואים את זה, אנחנו שומעים את זה גם מראשי הרשויות שבהן יש יחידות כאלה, אנחנו רואים שהם מקצרים לנו את זמני ההגעה לאירועים

משה מאיה:  יש לנו דאטה של נתונים מה היה לפני שהיחידות האלה היו ומה קורה כשיש את היחידות האלה ובאמת רואים שהם נותנים מענה מהיר יותר וכמובן מספקים שירות טוב יותר לתושבים

צביקה פוגל: יש יותר פניות ביישובים שיש שיטור עירוני?      

משה מאיה: גם את הנתון הזה מדדנו ואנחנו רואים שיותר אזרחים פונים ישירות למשרדים של השיטור העירוני

משה מאיה:  יש עלייה של 10% רק למשרדים – אני כבר לא מדבר על הפניות למוקדים 100 ו-106 – כנראה בגלל שאיכות הטיפול טובה יותר ויש גם מודעות אז יש עלייה בקריאות

משה מאיה:  מבחינתנו, להגדיל את היחידות האלה, להעצים אותן, וגם במקומות שפונים אלינו אנחנו חושבים שכן צריך להיות שם יחידות כאלה

משה מאיה:  המספרים, ככל שיהיו גבוהים יותר, זה רק יעזור למשטרה לשפר את השירות לתושבים ולאזרחים

צביקה פוגל: תודה למשה משה

צביקה פוגל:  לא הספקתי להגיד תודה ללייזר ולליאור

צביקה פוגל:  רותם רייבי, בבקשה

רותם רייבי: שלום, שמי רותם, מהייעוץ המשפטי לממשלה, המחלקה הפלילית, אשכול הסמכויות

רותם רייבי:  אני אשמח להתייחס להערה של חברת הכנסת לגבי הרחבת הסמכויות לפקחים

רותם רייבי:  אנחנו עומדים מאחורי התזכיר שצירפתם

רותם רייבי:  מבחינת הרחבת סמכויות לפקחים ונתינת סמכויות נוספות כשל שוטרים זה משהו שהוא מאוד מאוד בעייתי, אנחנו לא רוצים בסוף שיהיה פה איזשהו Outsourcing למשטרה, כמו שהיועצת המשפטית לוועדה ציינה, אנחנו לא רוצים לתת סמכויות חקירה, מעצר וכו'

מירב בן ארי: אני לא דיברתי על חקירה ולא על מעצר, רק חשוב לי לדייק – אני לא הופכת שיטור עירוני או פקח לשוטר, ממש לא, בטח לא בחקירות

מירב בן ארי:  בחקירות צריך להגדיל פי שניים את מספר החוקרים

מירב בן ארי:  אבל אולי אחרי זה, אדוני, תשמע את השיטור העירוני והם יוכלו להסביר מהשטח, נראה לי שהם מבינים יותר טוב ממני

צביקה פוגל: המלצתך התקבלה

צביקה פוגל:  רותם, בבקשה, עוד משהו?       

רותם רייבי: לא, רק רציתי להדגיש את הנקודה הזאת

רותם רייבי:  כמובן שאפשר לדבר פה על שינויים כאלה ואחרים בנוסח ואנחנו נשמח לשמוע, אבל לשנות את הסמכויות זה משהו שהוא מאוד לא טריוויאלי

צביקה פוגל: אני רוצה רגע להתחכם, ברשותך

צביקה פוגל:  אני הייתי עד לא מזמן מפקד יחידת חילוץ גולן, יחידה משטרתית, והייתי שוטר בהגדרתי, כלומר שייך למשטרה

צביקה פוגל:  חלה עליי החובה באירועים מסוימים לקחת חלק כשוטר, האם זה גם תקף לגבי פקח?      

רותם רייבי: באירוע חירום אתה מתכוון?      

צביקה פוגל: נכון

רותם רייבי: אני צריכה לבדוק את זה

צביקה פוגל: אוקיי, מישהו מהמשטרה רוצה לתת על זה תשובה – לייזר, ליאור, משה משה?      

משה מאיה: אם תחדד את השאלה אני אנסה להבין, כי לא הבנתי

אליעזר מזרחי: אני גם לא כל כך הבנתי

צביקה פוגל: אני נמצא כרגע בתור מפקד יחידת חילוץ גולן בשגרת פעילות ונכון לרגע זה אני רואה אירוע משטרתי שקורה שמחייב התערבות, חלה עליי החובה – לא רק כאזרח אלא דווקא בגלל שאני גם חלק ממשטרת ישראל – לסייע למשטרה או לפעול באותו אירוע?      

משה מאיה: אני חושב שזה אלמנטרי, זה ברור

רותם סיוון: רותם סיוון, הייעוץ המשפטי, המשרד לביטחון לאומי

רותם סיוון:  אני רק אגיד שפקח מסייע יכול להפעיל את הסמכויות שלו רק ברשות המקומית שאליה הוא הוסמך

רותם סיוון:  כנראה, במצב שאתה תיארת, אם עכשיו יש אירוע בתל אביב והוא פקח של עיריית תל אביב, הוא יכול, אבל אם עכשיו יש אירוע בגדרה הוא לא יכול להתערב, בניגוד לשוטר שכן יכול להפעיל את הסמכות בכל הארץ, אם זה עונה על השאלה

משה אלפנדרי: שמי משה, אני מהייעוץ המשפטי של המשטרה

משה אלפנדרי:  אני אעיר שיש סעיף כללי, באופן עקרוני, ששוטר במצב מסוים יכול לבקש מאזרח סיוע, אבל זה לכל אזרח

קריאה: להאציל את סמכויותיו

צביקה פוגל: הבנתי

צביקה פוגל:  מי עוד רוצה להתייחס, בבקשה?      

חובב צברי: שמי חובב צברי, ראש מועצת קריית עקרון ויושב-ראש ועדת הביטחון בשלטון המקומי

חובב צברי:  ברכות גם למירב, דרך אגב, שהייתה יושב-ראש ועשתה עבודה טובה, וגם לך, כמובן, ולכל חברי הוועדה

חובב צברי:       אני רוצה, ברשותך, לפני שאנחנו צוללים לנושא הספציפי, כבוד היושב-ראש, מכיוון שאני בא מהשלטון המקומי, וגם הייתי 28 שנים בצבא, אחר כך במשרד החינוך, וכמובן תשע שנים כראש מועצת קריית עקרון, לומר כך: תראו – ואני אומר את זה לכל החברים פה בצורה ברורה – חייבים להבין, הממשלה והשלטון המרכזי יטפלו באירועי חירום גדולים וצריך לתת לשלטון המקומי את הסמכויות

חובב צברי:  מתחילים לדבר על הדברים האלה

חובב צברי:  ראינו דוגמה טובה גם בתקופת הקורונה, שראשי הרשויות טיפלו בצורה מצוינת

חובב צברי:  אני אומר לכם, חייבים

חובב צברי:       זה המנדט שלכם פה, בוועדה, ואני אשמח מאוד גם לעזור בעניין הזה, גם השלטון המקומי יעזור בסיפור

חובב צברי:  יצא מסמך לא מזמן, ממש אתמול, של יושב-ראש השלטון המקומי וראש עיריית מכבים-רעות, חיים ביבס, להרחיב את כל נושא השיטור העירוני

חובב צברי:  קודם כול, זו לא תהיה הוראת שעה, הגיע הזמן שזה יהיה חוק ולא שנבוא כל שנתיים, כי יודעים - - -       

צביקה פוגל: שזה יהיה חוק

חובב צברי: מעולה, זה כבר מצוין, כבר הרווחנו את ההגעה לירושלים, עיר בירתנו המצוינת

חובב צברי:  דבר שני, לבוא ולומר בשלב הראשון שכל יישוב וכל רשות שיש בה מעל ל-10,000 תושבים – שיטור עירוני

חובב צברי:  לא 15,000 ולא 16,000 – 10,000

חובב צברי:       אמרה חברת הכנסת מירב שהסיפור של גדרה מזעזע את כל הארץ, לא רק את גדרה עצמה

חובב צברי:  בעניין עצמו אנחנו מסתכלים על ביטחון אישי, ומי שיכול לתת ביטחון אישי ובאים אליו בטענות הוא קודם כול ראש הרשות

חובב צברי:  אליו באים

חובב צברי:  למה? כי הוא זה שנותן להם טיפול בנושא חינוך, בנושא רווחה, בנושא שיטור, בכל הדברים שישנם

חובב צברי:       הממשלה היקרה רוצה לבנות

חובב צברי:  אני הולך לבנות עכשיו – רק לסבר את האוזן – 3,900 יחידות דיור

חובב צברי:  מי יבנה שם בכל הסיפור? מה זה אומר? אם אני לא אהיה עם השיטור העירוני שלי בכול העניין, איך אני אסתכל על כל הנושא הזה? עזבו את ההטרדות של הבנות שלנו, של הילדים שלנו, של התושבים שלנו וכל העניין, שזה מזעזע את אמות הסיפים, הפריצות לבתים, כל הנושא הזה

חובב צברי:  יש לך פה נציגים גם מרמת גן וגם מתל אביב, שניים שהם מומחי ביטחון ברמה המקצועית והמצוינת, אפשר יהיה גם לשמוע אותם

חובב צברי:  בסופו של תהליך אנחנו נצטרך את זה ונגיע לזה גם

חובב צברי:  לכן הוועדה המכובדת צריכה לבוא ולהגיד כן ולמצוא לזה את התקציבים הנכונים

חובב צברי:       אני יודע שיש גם רצון של המשרד לביטחון לאומי להרחיב את זה ל-10,000 תושבים

חובב צברי:  יש היום 258 רשויות – דיברו על 54 אבל יש עוד לא מעט

חובב צברי:  אני לא אומר, יכול להיות שגם 5,000 תושבים צריכים את הסיוע הזה במידה כזאת או אחרת, אבל כרף נוסף, כדי להשתפר ולהתייעל, צריך להגיע ל-10,000

חובב צברי:  זאת דעתי בעניין עצמו

חובב צברי:  אני חושב שזה מוכיח את עצמו בכל מקום

חובב צברי:       דרך אגב, אני יכול לספר לך שהיה איזשהו מיזם נחמד בקורונה, גם אצלי

חובב צברי:  אמרו לי: תארגן חמישה פקחים שלך

חובב צברי:  הוצאתי חמישה תקנים אצלי ברשות, אמרו לי: תקבל חמישה שוטרים רק לטובת הנושא של הקורונה

חובב צברי:  היה איזה מיזם כזה ואחרי זה גנבו לי אותם, עד שכבר התרגלנו לאיזשהו מצב שבו אתה יכול באמת לתת קצת יותר ביטחון שוטף, גם תחושת ביטחון שאנחנו מכירים אותה וגם ביטחון אישי בכל העניין

חובב צברי:  לכן, אני מבקש בכל לשון של בקשה, בשם כל ראשי הרשויות: תנו לנו לנסות לעשות את העבודה, תאפשרו לנו

חובב צברי:       והדבר הנוסף, לחזק את המשטרה

חובב צברי:  אני אומר את זה – עכשיו אני אתן קצת אנקדוטה – גם כי אבא שלי היה שוטר, אללה ירחמו, ואני אומר לך חייבים לחזק את המשטרה, לא יעזור כלום

חובב צברי:  בסוף, כמו שרוצים צבא חזק, רוצים גם משטרה חזקה

חובב צברי:  אני מצדיע להם על כל מה שהם עושים

חובב צברי:  עדיין הם צריכים גם גיבוי, גם סמכות וגם משכורת, כדי שיעבדו כמו שצריך

חובב צברי:  אנחנו יודעים מה קורה להם – אני גם נמצא איתם במיזמים כאלה ואחרים – הם חייבים חיזוק, והוועדה תצליח, בעזרת-השם

צביקה פוגל: תודה רבה, חובב

צביקה פוגל:  בתור אחד שהיה ראש רשות של קצת פחות מ-10,000 תושבים, יש רשויות מסוימות שצריך לשים להן גם והן פחות מ-10,000 תושבים

צביקה פוגל:  הערתך נרשמה

צביקה פוגל:  חנן פרץ, בבקשה

חנן פורת: צוהריים טובים לכולם, קודם כול, זה באמת מרגש ואני חושב שזה באמת דיון מאוד מאוד חשוב

חנן פורת:  שמי חנן פרץ, מנהל אגף סל"ע, השיטור העירוני בתל אביב

חנן פורת:  התחלתי בתודות כי זה באמת לא מובן מאליו, אני חושב שהמיזם הזה והדבר הזה הם באמת הצלחה מסחררת

חנן פורת:  אני אומנם רק שנה בתפקיד, לפני זה הייתי באגף הביטחון, ואני מנסה להיות לרגע האורח שרואה כל פגע

חנן פורת:       אני מאוד מעריך ומכבד את המיזם הזה שהוא מיזם באמת מוצלח, אבל יש הרבה הרבה מה לעשות, מה לשנות

חנן פורת:  הוא לא מושלם

חנן פורת:  אתה דיברת וזרקת טיזרים על נושא ההכשרה ועל כל מיני דברים, וחברת הכנסת מירב שנמצאת פה – אני מתחבר לא רק לכול מילה אלא לכול אות שהיא אמרה, כי הסיפור של הסמכויות זה באמת ללכת עם ולהרגיש בלי

חנן פורת:       אני אתן את הדוגמה הכי פשוטה

חנן פורת:  נכון להיום, בתל אביב התקן שלי הוא 100 סיירים ו-50 שוטרים

חנן פורת:  בפועל, יש 31 שוטרים שנמצאים ו-21-22 פעילים

חנן פורת:  לא בגלל שרע להם – דווקא בתל אביב אנחנו מפנקים את השוטרים ברמה הכי גבוהה שיכולה להיות, לא חוסכים במבנים, בתנאים הפיזיים, בכול מה שמסביב, על כל גיבוש, כל דבר שאני עושה לסיירים שלי אני לוקח את השוטרים על חשבוני – ועדיין חסרים שוטרים

חנן פורת:      אם אני מתחבר רגע למה שמירב אמרה – לא יעזור, גם אם בסוף ישפכו פה מיליארדים על המשטרה, מחר לא יהיו עוד אלפי שוטרים, ממש לא

חנן פורת:  אני די פסימי לגבי העניין הזה ואני אומר שיפה שעה אחת קודם

חנן פורת:  כן לתת סמכויות

חנן פורת:  אני אתן פה הרבה דוגמאות של ללכת עם ולהרגיש בלי

חנן פורת:  הסיירים שלי, שמגיעים לקריאת רעש בגינה, הרצידיוויסטים, שאנחנו מכירים אותם, בדרך כלל גם בקיץ: אתה פקח אתה, אין לך שום סמכות – אין לי שוטר שיכול לבוא איתי כדי לתת להם בראש, כי אין שוטרים

חנן פורת:       אני חושב שיפה שעה אחת קודם

חנן פורת:  אני לא מבקש סמכויות של משטרה ולא של חקירה, אני לא רוצה להיות ביג בוס ואני לא רוצה להיות שריף, אני רק רוצה אפשרות לשפוך אלכוהול, אני רוצה אפשרות שאם אני רואה עכשיו קטטה, להחזיק אותו, וגם לשים עליו אזיקים עד שיגיע השוטר, כי אין שוטר

חנן פורת:  אני לא רוצה שיהיו לי סמכויות של שוטר

חנן פורת:  נכון להיום יש לי סמכויות של שוטר כשהוא צמוד אליי

חנן פורת:  הוא יכול להיות גם במשמרת

חנן פורת:  אני יכול לקבל ממנו גיבוי

חנן פורת:       אני – למען הגילוי הנאות – בזמני הפנוי מתנדב בבילוש בתחנת בת ים רק 20 שנה, ואני אומר לך, יש בלש במשמרת, אנחנו שני צוותי מתנדבים שפעילים ויש לנו את כל הסמכויות – מקבלים את הכול, עושים, תופסים סוחרי סמים, תופסים פורצים ועושים את זה בצורה  מושלמת כי אנחנו מתנדבים

חנן פורת:  אז אני אומר, זה לא כזה מסובך – אפרופו סמכויות – אני לא רוצה להגיד שבקליק אחד נהפוך אותם למתנדבי משמר אזרחי, כמו בזמנך כמפקד יחידת החילוץ, אלא פשוט להעלות את הסמכויות כדי שנוכל ושיהיו לנו שיניים גם כלפי אותם אלה שמכירים ויודעים שלפקח אין שום סמכות והוא לא שווה שום דבר בלי השוטר

חנן פורת:    אני רוצה להגיד עוד משהו אחד לא פחות חשוב

חנן פורת:  כשאני אומר שאני רוצה סמכויות אני לא אומר: בואו, בלחיצה תתנו לי

חנן פורת:  תכשירו אותי, תיקחו אותי לבית-ספר בבית שמש, אני מוכן ללמוד, לשבת, מה הסמכות הנלווית למעצר

חנן פורת:  אני רוצה לעשות הכול בצורה כמובן סבירה, כמו שהיום גם הורידו את קורס השוטרים לשבעה שבועות

חנן פורת:  ועדיין, זה כוח מבוזבז – זה מאות, ואני חושב אולי אפילו מעבר – של כוח שהוא לא מנוצל, לא מנוצל היטב

חנן פורת:       נאמר פה איזה סמכויות אנחנו רוצים, אז אני נותן באמת את הדוגמה הכי פשוטה שאנחנו נתקלים בה יום-יום, כשאין לנו את השוטר ליד: כשאני רואה את הגנב עכשיו מכייס את הזוג שיושב בחוף, אני לא יכול להחזיק בו

חנן פורת:  אני יכול רק ללכת אחריו עד שהשוטר יגיע

חנן פורת:  אני רוצה להחזיק בו עד שהשוטר יגיע

חנן פורת:  אני לא רוצה לחקור, אין לי אפשרות לחקור, אני לא רוצה להיות במקום הזה

חנן פורת:  אני רוצה להיכנס לדירה שנעשה בה רעש ולהגיד לו: תנמיך את המוזיקה

חנן פורת:  אני לא יכול להיכנס לדירה הזאת בלי השוטר

חנן פורת:  אני לא יכול לבדוק התעללות בבעל חיים בתוך דירה בלי השוטר

חנן פורת:  יש לי עוד הרבה דברים פשוטים שהם קשורים לאיכות חיים

חנן פורת:      אם אני אסיים רק את עניין ההכשרה, האנשים שלנו עוברים את כל הבדיקות – דרך אגב, כשאני מתנדב בבילוש אני עובר יחב"מ, יחב"מ זו בדיקה יותר מעמיקה מבדיקה של שוטר רגיל

חנן פורת:  זאת אומרת, את הבלש בודקים באופן יותר יסודי

חנן פורת:  גם החבר'ה שלי עוברים את הבדיקה הזאת על ידי המשרד לביטחון לאומי, ומבחינתי אין שום בעיה – הם שומעים, הם מאזינים לקשר, הם נמצאים ליד השוטר, הסיווג הביטחוני שלהם הוא לא פחות מכול שוטר אחר, ואני חושב שזה בסוף מה שייתן פה כוח

חנן פורת:  אנחנו מדברים פה על דברים מידיים – ואני קצת עוקב סביב הסיפור הפוליטי – אני חושב שאם השר רוצה לתת עכשיו כוח גדול, תנצל אותו, אל תחכה

חנן פורת:       צריך לטפל במשטרה

חנן פורת:  חייב

חנן פורת:  השוטרים נמצאים לידי בניידת, מאוכזבים

חנן פורת:  שוטרים רוצים לעזוב ולעבור אליי – ואני בולם את זה – כי אני מרוויח 2,000 שקלים יותר מהם וזה עצוב

חנן פורת:  כששוטר עושה שלדי 12 שעות ולא מקבל על זה שקל, ואני על כל דקה אחרי שמונה שעות מקבל שעות נוספות זה יוצר מרמור, זה יוצר בעיה מאוד רצינית

חנן פורת:  אנחנו, המנהלים, כל היום סביב הסיפור הזה של שימור המארג הזה, ויכולים להעיד פה גם מהמשרד

חנן פורת:  בתל אביב לא חסר כלום, השוטר בא עם המדים ומקבל הכול, ועדיין 20 שוטרים פעילים מתוך 50, זה לא נורמלי

חנן פורת:  אני לא יכול לעבוד כך

צביקה פוגל: תודה רבה, חנן

צביקה פוגל:  אני אשמח, לא עכשיו, לשמוע את ההתייחסויות שלכם, גם משטרת ישראל, משה משה או לייזר וליאור – תחליטו ביניכם – להצעות שעולות כאן, עד כמה הן רלוונטיות, עד כמה ניתן וכדאי להיכנס אליהן

צביקה פוגל:  אני אשמח לשמוע את המלצותיכם

צביקה פוגל:  חזי רז, משרד הפנים, בבקשה

חזי רז: שלום, אני מברך על כך שאתה תומך בעניין של חוק, כי אני חושב שאנחנו באמת מגיעים לוועדה הזאת מידי שנתיים וצריך לעצור את זה כי אנחנו רוצים להחליט אחת ולתמיד

חזי רז:  נושא מערך האכיפה העירוני כבר הפך להיות ברור מאליו ברשויות המקומיות ואנחנו בהחלט תומכים בו, כאשר החצי השני של הפקחים נעשה באחריותנו

חזי רז:  מאוד חשוב לתמוך בעניין

חזי רז:  חשוב מאוד להדגיש את עניין התיאום המלא יחד עם המשרד לביטחון לאומי, גם לגבי תנאי הסף וגם לגבי כל מה שקורה, זה מוגדר בלשון החוק וחשוב לעמוד בזה

חזי רז:  אני חושב שהמשרד עומד בזה ואנחנו  עושים דיונים עתיים

חזי רז:       אני רוצה מאוד שנתעכב על עניין תוספת השוטרים

חזי רז:  אני חושב שהיא לא רלוונטית בשלב הזה, אין צורך בתוספת שוטרים, אנחנו נמצאים בפער גדול מאוד

חזי רז:  גם כשמירב הייתה פה יושבת-ראש הוועדה העלינו את זה, הפער ממשיך ומחמיר מהמצב שלך אפילו, ממה שהיה, ואני חושב שאנחנו צריכים לשים על זה דגש

חזי רז:  המצב לא טוב

חזי רז:  לא טוב

חזי רז:  את הרשויות היותר חזקות – כמו תל אביב, כמו רמת גן – אנחנו מגבים עם תוספת פקחים, הרשויות היותר חלשות לא יכולות לתת יותר פקחים וזה מייצר קצת בעיה

חזי רז:       דרך אגב, תוספת לכול מה שנאמר פה – מרבית הרשויות, שני-שליש מהרשויות, גובות היטל שמירה כדי לגייס את הפקחים

חזי רז:  ברגע שהן מגישות היטל שמירה הן מגישות תוכנית שמירה

חזי רז:  אנחנו מחייבים תוכנית שמירה מדויקת על פי אזורים על מנת להראות נראות

חזי רז:  זה מאוד חשוב

חזי רז:  מעבר לכול התפיסה וכול מה שאנחנו מדברים פה, אנחנו רוצים לראות צ'קלקות בשטח, ניידות סיור, אנחנו רוצים לראות אותן לאורך כל היום במשך כל הזמן

חזי רז:  אני תושב ראש העין ותמיד אני מקטר

חזי רז:  זה חלק מהעניין וזה מאוד חשוב, גם לביטחון של האזרח

חזי רז:       אני חושב שזה גם מרתיע את הגנבים

חזי רז:  ברגע שהם רואים את הנוכחות של הניידות בשטח ואת הסיורים – זה מאוד חשוב

חזי רז:  אני באמת חושב שצריך את הבוסט הגדול הזה להשלמת התקן של השוטרים

חזי רז:  אני חושב שהמצב שלנו מגיע למצב קטטוני, אני חושב שאנחנו כבר באזור 50%

חזי רז:  זה לא טוב

חזי רז:  כשהצגנו את זה למירב היינו באזור ה-60%-70%, זה הולך ויורד

חזי רז:  היום אנחנו מתבססים על פקחים, נקודה

חזי רז:  וחבל

מירב בן ארי: אגב, דווקא בראש העין היה מקרה של בחור שנדקר 22 פעם בלובי של - - -      

אליעזר מזרחי: אני מבקש לחדד ולעשות הבחנה בין תקן מצבה למצבה פעילה

אליעזר מזרחי:  הפערים אינם כפי שהוצגו, זה לא מדויק

מירב בן ארי: חסר בערך 4,000 שוטרים היום

אליעזר מזרחי: את מדברת על הסך הכולל? אני מדבר על שיטור עירוני ומועצתי

מירב בן ארי: בשיטור עירוני המצב טוב, אבל הוא אומר שברשויות חזקות יותר קל להביא שוטרים, יותר קל לחזק, וברשויות חלשות - - -      

חזי רז: פקחים

אליעזר מזרחי: כן, אבל שמענו הרגע מחנן דוגמה שצריך - - -      

צביקה פוגל: האם אני יכול להבין מהסקירה של משרד הפנים שכול רשות שגובה היטל שמירה, אתם בודקים שבאמת גם מתקיים שיטור עירוני?      

קריאה: חד-משמעית

חזי רז: זה לא מחייב

חזי רז:  הם יכולים לגבות היטל שמירה רק לפקחים, זה אפשרי

חזי רז:  מה שאנחנו בודקים זה שאם עשינו תוכנית שמירה וקבענו שיש עשרה פקחים ויש משמרות, משמרות בוקר, צוהריים, ערב, על פי אזורים, זה בהחלט נבדק

צביקה פוגל: יפה מאוד, תודה רבה

צביקה פוגל:  בני פרץ, בבקשה

בני פרץ: קודם כול, ברכות שכבר קמה הוועדה הזאת לביטחון לאומי

בני פרץ:  שמי בני פרץ, אני פעיל חברתי, מי שמכיר, בענייני משטרת ישראל

בני פרץ:  אני שואל שאלה פשוטה: האם המשטרה רוצה להוציא ממנה הרבה אחריות ולהפיל אותה על השיטור העירוני? ואז לאן האזרח יצלצל, ל-106 או ל-100? זה אחד הדברים שצריך לדעת על מה ולמה, כי אז אתה אומר: רעש, מהו רעש? הלא יש אזורים במדינת ישראל, ושכונות בירושלים ובערים אחרות, עם סוגיות ביטחוניות, יש כפרים ערביים מסביבם, כל הנושא הזה

בני פרץ:  מי לוקח את הביטחון?      כבודו, אני אתן לך גם דוגמה, זה קורה גם בפסגת זאב וזה קורה גם אצלנו, זה התחיל לפני שנים, כשהתחילו לעשות זיקוקים, התקשרתי – יש נפגעי פעולות איבה גם, כמוני, שלא מסוגלים לראות את זה – ואז אמרו: נתנו להם כי הם מסיימים בית-ספר, כל יום זה יהיה פעם אחת

בני פרץ:  אמרנו להם: נתתם להם אצבע? בואו תראו מה יהיה

בני פרץ:  הנה, אנחנו סובלים, לא כל יום, שבוע שלם, מבוקר עד לילה, זיקוקים, זיקוקים

בני פרץ:  אתה מצלצל – איש לא מגיב

בני פרץ:  אני כבר לא יודע אם לפי כיתה או לפי תלמיד

בני פרץ:  כשהם מסיימים את הלימודים הם "מזקקים" אותנו

בני פרץ:       אני הרבה פעמים ברחתי מביתי באותו שבוע, הלכתי לבית חמותי, כדי לחיות, כדי לנשום

בני פרץ:  אתה מצלצל למשטרת ישראל – אין

בני פרץ:  למי תצלצל? יש גם ימים ולילות שהם יורים סתם – למי תצלצל, לפיקוח? הוא יעלה לשם? מה, הוא ביטחונית יוכל להוציא נשק? יש לו ביטחון אם יקרה משהו ביטחוני? ואם יפגעו בו, מי יכיר בו? מה, יכירו בו כחלל, כמו שוטר, והוא יזכה, חס ושלום, לקבורה בהר הרצל, או רגיל? צריך גם לדעת מה נותנים להם

בני פרץ:       אנחנו אומרים: זה לא רק לתת להם סמכויות

בני פרץ:  אנחנו רוצים שהמשטרה תורחב כי יש לה הרבה סמכויות, אנחנו רוצים שיהיה לה כוח, שיהיה לה הכול

בני פרץ:  אבל הם עזר, לעזר הזה צריך גם לדעת מה אנחנו נותנים, לאן הוא ילך, איפה מותר לו ומה אסור לו, כי הוא לא ילך לסכן את חייו

בני פרץ:  למשל, חס ושלום, בתוך שכונת ארמון הנציב – אני נותן לך רק דוגמאות משלי – אנחנו כמעט לא מסתובבים בה רגלית, הם באים בחמולות

בני פרץ:  הם לא באים כמונו, כמו אזרח רגיל שהולך למכולת, לא, הם באים שניים, שלושה, ארבעה, אפילו משתלטים על המגרשים אצלנו, ואפילו על המועדון, על מה שאתה לא רוצה, על בריכת השחייה, על הכול, כדי שהיהודי יברח

בני פרץ:       אבל אני שואל: אם הם באים ונתקלים שם במשהו ביטחוני, בתוך השכונה, מה, יחכו לשוטר שיבוא? יחכו שחייהם ילכו, חס ושלום? אני שואל, איך הם יפעלו? אחר כך יבוא מח"ש, יגיד להם: בואו לחקירות, אתם יריתם

בני פרץ:  אני שואל: מה קודם למה? אנחנו מוכנים לכול, אנחנו רוצים שיהיה עזר, שיהיה ביטחון בארץ הזאת לאזרח, אבל תתנו להם גם את הביטחון

בני פרץ:  אני לא רוצה שפקר שיטור עירוני יבוא וישלם בחייו בגלל שאין לו סמכויות

בני פרץ:  זה בלתי אפשרי

בני פרץ:  צריך לחשוב טוב מאוד

בני פרץ:       אני אגיד לך שמשטרת ישראל לא הולכת וקוטעת, היא בעצמה מפחדת לעלות

בני פרץ:  הם רואים, הם יודעים גם מאיפה

בני פרץ:  הלא גם כשהם נותנים להם את הביטחון לירות את הזיקוקים האלה, יודעים מי זה שמרכיב אותם ולא מגבילים אותם

בני פרץ:  מארבע פעמים, פעם ביום, זה הפך ליום-יום, יום-יום, שבוע

בני פרץ:  אנחנו לא יכולים לחיות, תושבי השכונה

בני פרץ:  זה עד 22:00-23:00 בלילה

בני פרץ:  תרחמו

בני פרץ:  זה לא אני, אני מביא רק דוגמה מהחיים, מה קורה בתור אזרח שמדבר

צביקה פוגל: תודה, בני

צביקה פוגל:  ההערות שלך, גם בע' וגם בא', נקלטו

צביקה פוגל:  זה היה חשוב מאוד

צביקה פוגל:  גם סימני השאלה ששמת נרשמו

צביקה פוגל:  מירה סלומון, ראש מינהל משפט וכנסת, מרכז השלטון המקומי, בבקשה

משה סולומון: תודה רבה, ברכות ליושב-ראש על הוועדה החדשה והחשובה הזו ועל קידומה של הצעת החוק החיונית להמשך פעילות השיטור העירוני, הפקחים העירוניים והפקחים המסייעים

משה סולומון:  אמר יושב-ראש הוועדה שלנו את כל מה שיש לומר מהבחינה הממלכתית

משה סולומון:  מבחינה משפטית, יש לנו קושי מסוים עם נוסח הצעת החוק והעברה של הפקחים העירוניים ממסגרת החוק לייעול האכיפה והפיקוח לפקודת העיריות והתיקון ביחס למועצות המקומיות, מאחר שזה מייצר לכאורה סוג אחד של פקחים בלבד בפקודת העיריות בגלל הנוסח הקיים של פקודת העיריות

משה סולומון:  כשנגיע להקראה אני אסביר את זה יותר בפירוט לייעוץ המשפטי לוועדה, זה משהו שבמהות יש לנו הסכמות עליו עם המשרד לביטחון לאומי ועם משרד המשפטים, רק צריך לראות איך מטייבים את הנוסח

מירב בן ארי: אז החוק מתפצל, לא מתפצל? רק לדעת מבחינת הסתייגויות

צביקה פוגל: תכף תדעי

צביקה פוגל:  ג'רי אלמו-קפיטל, בבקשה

ג'רי אלמו-קפיטל: שלום, ג'רי אלמו-קפיטל, מרכז המחקר והמידע של הכנסת

ג'רי אלמו-קפיטל:  ב-2021 פרסמנו מסמך גדול על השיטור העירוני ואני אציין פה נקודה אחת שלא קיבלה מספיק התייחסות בעיני, וזה בעצם בהמשך למה שליאור אמר, לגבי מדידת הצלחת תוכנית

ג'רי אלמו-קפיטל:  ליאור אמר שלפי החוק, מידי חצי שנה על השר לדווח לוועדה של הכנסת על מספר העברות שבטיפול השיטור העירוני, ברשויות המקומיות שיש בהן שיטור עירוני, לעומת רשויות עירוניות שאין בהן שיטור עירוני

ג'רי אלמו-קפיטל:  אנחנו בחנו את שני הדיווחים האחרונים – שעדיין, מאז, לא היו דיווחים נוספים ובחנו את זה בשנת 2021 – וראינו שלא ניתן היה לראות מגמה מסוימת, כי בדיקה שכזו לא לוקחת בחשבון את המאפיינים של הרשויות השונות, כמו גודל הרשות ומאפייני האוכלוסייה באותה רשות

ג'רי אלמו-קפיטל:       הצענו דרך אחרת למדוד את הצלחת התוכנית ובעצם לבדוק את מספר העבירות ברשויות המקומיות שיש בהן שיטור עירוני לפני הקמת השיטור עירוני ואחריה

ג'רי אלמו-קפיטל:  עשינו מבחן סטטיסטי לנתונים האלו וראינו שבהסתכלות כלל ארצית כן הייתה ירידה במספר העברות שבטיפול השיטור העירוני

ג'רי אלמו-קפיטל:  כשבחנו את הנתונים לפי סוג הרשויות המקומיות ראינו שברשויות מעורבות הייתה ירידה במספר העבירות אחרי הקמת השיטור העירוני, אבל לא יכולנו לבחון את זה סטטיסטית, כי מספר הרשויות המעורבות היה מועט ולא יכולנו לבדוק מובהקות של הנתונים

ג'רי אלמו-קפיטל:  ראינו שדווקא ברשויות הערביות כן הייתה עלייה במספר העבירות אחרי הקמת השיטור העירוני

ג'רי אלמו-קפיטל:       ליאור אמר קודם שלתוכנית יש גם מחקר מלווה, אבל המחקר המלווה האחרון, ככל שאנחנו יודעים עליו, היה מ-2018, אז אני לא יודעת אם יש תכנון לבצע מחקר מלווה נוסף

אליעזר מזרחי: בימים אלו מתבצע מחקר

ג'רי אלמו-קפיטל: גם סקר דעת הקהל הוא משנת 2017, אז יש תכנון לעשות סקרים חדשים?      

אליעזר מזרחי: עכשיו-עכשיו, ממש בימים אלו

אליעזר מזרחי:  מחלקת המחקר והאסטרטגיה כבר בשלבים מתקדמים לביצוע

צביקה פוגל: הערות חשובות מאוד, תודה רבה

צביקה פוגל:  יש לנו עוד זום ובזה נסיים

צביקה פוגל:  אני אשמח לשמוע אחרי זה התייחסות שלכם, אם יש כזאת, לייזר וליאור

צביקה פוגל:  בבקשה, מחמוד נאסר

מחמוד אנאשף: מחמוד נאסר, רכז המאבק באלימות ופשיעה בחברה הערבית, ועד ראשי רשויות

מחמוד אנאשף:  אני רואה בדיון הזה חשיבות גדולה ובכל מה שקשור לשיטור העירוני בחברה הערבית

מחמוד אנאשף:  הבנתי גם מכלל הדוברים וגם מהדיונים שהיו בוועדה בשנתיים האחרונות, הדרישה הייתה כל הזמן של ועד ראשי רשויות ושל ראשי רשויות ערביות, ושמענו את זה גם מנציג המשטרה והמשרד לביטחון פנים, שהם כן פונים למשרדים ורוצים להצטרף לפרויקט הזה

מחמוד אנאשף:       אבל, כמובן, אתם מודעים לכך – אני מקווה – שיש חולשה רבה בכל מה שקשור לבניית תפיסת הפעלה ביישובים הערביים

מחמוד אנאשף:  אין את הניסיון המספיק לא אצל ראשי הרשויות, לא אצל הייעוץ המשפטי, לא אצל הנהלת הרשות, לבנות תפיסת הפעלה, והמשטרה לא עובדת בשיתוף פעולה מלא, כפי שצריך להיות, עם ראשי הרשויות, כדי לבנות את תפיסת ההפעלה ביישובים

מחמוד אנאשף:  מתוך תשעת היישובים של השיטור העירוני אני יכול להעיד – למרות שעברו כמה חודשים – שעד עכשיו לא התחילו להפעיל את השיטור העירוני החדש בתשע רשויות לפי החלטת 559 בחלק מהיישובים

מחמוד אנאשף:  אני לא יודע למה אבל אני מניח שיש גם קשיים של גיוס פקחים וגם של גיוס שוטרים

מחמוד אנאשף:      אני חושב שצריך להסתכל על התמונה הכללית, של חוסר חוקי עזר ברשויות המקומיות והעיריות הערביות, וגם החוסר בכל מה שקשור לתובעים עירוניים, שזה גם יכול להשליך על עבודת השיטור העירוני

מחמוד אנאשף:  לדעתי, עניין הכשרת הפקחים והשוטרים זה עניין קריטי וחשוב

מחמוד אנאשף:  אני ממליץ שגם המשטרה וגם המשרד לביטחון פנים ישלבו בתוך ההכשרות האלה גם נציגים של החברה הערבית

מחמוד אנאשף:  יש אנשי מקצוע טובים שיכולים גם להשתלב בהכשרות האלו, להעביר את התכנים המתאימים ולבצע התאמה גם לאופי הבעיות ביישובים הערביים

מחמוד אנאשף:  בכל זאת, יישוב ערבי שונה מיישוב יהודי – למרות ששניהם בישראל – יש בעיות שהן שונות

מחמוד אנאשף:  נכון שראש הרשות והמשטרה צריכים להגדיר את הבעיות והן בעיות שנוגעות לאיכות החיים, אבל בכל זאת יש שוני שצריך להתייחס אליו

מחמוד אנאשף:       אני חושב שמה שיוחלט בקשר להורדת מספר התושבים, הסף של כניסת יישובים ערביים, כן עזר לחלק מהיישובים הערביים, הם נכנסו, אבל עדיין התמונה מאוד עקומה ולא מספיקה

מחמוד אנאשף:  צריך להשקיע גם תקציבים מהממשלה בגלל שבעיית המצ'ינג הייתה – נכון שהיא נפתרה בתשע הרשויות החדשות – אבל יש עוד המון רשויות

מחמוד אנאשף:  אנחנו מדברים על לפחות 67 ראשי רשויות שלדעתי, בעקרון, מוכנים להצטרף לשיטור העירוני, אבל גם בגלל קשיי תקציב, גם בגלל המצ'ינג ובגלל תנאים נוספים הם לא יכולים להצטרף

מחמוד אנאשף:      הערה אחרונה

מחמוד אנאשף:  אני חושב שזה לא מוריד אחריות מהמשטרה

מחמוד אנאשף:  ברור שהטיפול בבעיות של איכות חיים זה לא טיפול בפשיעה האלימה שחוגגת ביישובים הערביים ובחברה הערבית, זו עדיין אחריותה של המשטרה ולא צריך להפנות את זה לאף גורם

מחמוד אנאשף:  רק המשטרה יכולה לטפל בנושא הזה

מחמוד אנאשף:  נכון שזה עוזר לשפר את איכות החיים, אבל צריך להשקיע מאמץ רב בבניית תפיסת הפעלה שתותאם ליישובים הערביים ולחברה הערבית

מחמוד אנאשף:       אנחנו, ועד ראשי רשויות ואני אישית, ליווינו את השיטור העירוני הראשון כמעט ביישובים הערביים בנצרת, בשנת 2019, במסגרת היותי אחראי לתוכנית "עיר ללא אלימות"

מחמוד אנאשף:  אני חושב שמאז ועד היום נוספו עוד כמה יחידות שיטור עירוני ביישובים ערביים, אבל זה עדיין, כמובן, לא מגיע ליעד שצריך וצריך לחשוב איך לאפשר לכל היישובים הערביים

מחמוד אנאשף:  אני יודע שזה כרוך בתקציבים וגם בדברים נוספים, אבל מבחינתנו, כוועד ראשי רשויות, אנחנו מוכנים לעבוד ביחד כדי להוסיף כמה שיותר יישובים ערביים לפעילות השיטור העירוני ולאכיפה העירונית בכלל ולראות את זה כתמונה יותר רחבה, גם של התביעה העירונית

מחמוד אנאשף:  משרד המשפטים עושה לאחרונה מאמץ מאוד רציני בליווי והכשרת עובדים עירוניים, וזה, לדעתי, יכול לעזור ולחזק את העבודה של השוטרים

צביקה פוגל: תודה רבה, מחמוד

צביקה פוגל:  ההצטרפות שלך הייתה מאוד חשובה וגם המסרים שלך

צביקה פוגל:  הכי חשוב, מבחינתי, היה להרגיש שאתה מרגיש שותף לתהליך הזה ואני יכול להבטיח לך שהחוק הזה - - -      

מוחמד נפאע: זה חשוב לנו מאוד

מוחמד נפאע:  אנחנו ציינו אפילו לפני שלוש שנים, מאז שצוות המנכ"לים כתב את הדוח שלו, שעניין השיטור העירוני - - -      

צביקה פוגל: אתה הרי יודע שאני מכיר את המגזר מקרוב וגם הייתי מעורב בו, כך שיש לי גם עניין לראות שהעסק הזה מצליח גם שם

צביקה פוגל:  תודה רבה על ההתייחסות

צביקה פוגל:  מישהו רוצה להתייחס למשהו? אני נותן לכם את הזכות האחרונה

צביקה פוגל:  לייזר, בבקשה

אליעזר רונן: רק לגבי נושא הסמכויות

אליעזר רונן:  שמעתי גם את עיריית תל אביב וגם את החברים האחרים, אנחנו מכירים

אליעזר רונן:  צריך לבחון את זה פעם נוספת

אליעזר רונן:  אני לא רוצה לשלוף פה תשובות מהמותן

אליעזר רונן:  יש שר חדש ואני אמליץ בפניו כן לבחון את מה שהחברים  העירו כאן מבחינת  הסמכויות

אליעזר רונן:  דנו בעבר – מירי מכירה – על נושא הסמכויות פחות או יותר, נעצרנו בקיים, אבל שווה לבחון

אליעזר רונן:  קודם כל, כולנו עושים הכול ומקווים שמצבות השוטרים יושלמו, ובמקביל גם אנחנו בכל מקרה צריכים לבחון את הסמכויות, בין אם המצבה מלאה ובין אם חסרה

אליעזר רונן:  אבל בשיטור העירוני אנחנו עומדים על 82% איוש בממוצע

צביקה פוגל: ליאור, בבקשה

אליעזר מזרחי: חצי משפט לסיכום

אליעזר מזרחי:  אין ספק שהתוכנית – כשאני מסתכל על ציר הזמן, משנת 2011 ועד לשנה זו – עברה כברת דרך רבה

אליעזר מזרחי:  אנחנו כמשרד, כרגולטור, כגורם מתאם בין הרשויות לבין משטרת ישראל, פועלים ללא לאות, לשיפור, לייעול ולטיוב הקשר הזה שבין הרשויות המקומיות לבין משטרת ישראל, עברנו ועוברים איזושהי כברת דרך, משפרים ומייעלים

אליעזר מזרחי:  אין ספק, כפי שגם עלה פה במהלך הדיון, שנבקש, בראש ובראשונה, לשמוע את הצרכים מהשטח ולבצע, או לנסות לקדם, את ההתאמות הדרושות, גם באמצעות חוק, גם באמצעות החלטות ממשלה, וכמובן עדכון תפיסת ההפעלה

אליעזר מזרחי:  נוסיף ונמשיך ללוות את התוכנית

משה אלפנדרי: אני רוצה להתייחס במשפט, אדוני

צביקה פוגל: בבקשה

משה אלפנדרי: עורך דין משה אלפנדרי, הייעוץ המשפטי של המשטרה

משה אלפנדרי:  אני מצטרף לדברים של לייזר לעניין הרחבת הסמכויות

משה אלפנדרי:  זה טעון ליבון בין משרד המשפטים, המשרד לביטחון לאומי והמשטרה

משה אלפנדרי:  צריך לזכור שמדובר בסופו של דבר בסמכויות ליבה של המשטרה והפעלתן על ידי פקחים גם עלולה להוביל להסלמה של אירועים

משה אלפנדרי:  צריך לקחת גם את זה בחשבון

משה אלפנדרי:  ספציפית לגבי שפיכת אלכוהול – דוגמה שעלתה פה – מדובר בסמכות של שמירה על סדר ציבורי פר אקסלנס בעינינו, שמייצרת חיכוך בין אזרח לשוטר, ואולי לפקח, אם תיתנו את הסמכות

משה אלפנדרי:  צריך לחשוב על זה ואני מציע שנקיים איזשהו שיח פנימי

צביקה פוגל: תודה

צביקה פוגל:  חיים קפאח, בבקשה

חיים קפאח: אני דווקא קצת מתנגד

חיים קפאח:  שמי חיים קפאח, מנהל אגף ביטחון ואכיפה של עיריית רמת גן, גם קצין משטרה לשעבר

חיים קפאח:  אני חושב שהמשטרה תופסת את החוקיות ואת הסמכויות אצלה קרוב לחזה ולא משחררת, וזה בהרבה תחומים

חיים קפאח:  אפשר לתת לפקחים שלנו גם סמכויות של מתנדב המשמר האזרחי

חיים קפאח:  אם אותו פקח יתנדב במשמר האזרחי אז באותו רגע עומדת לו הסמכות לעשות התנדבויות

חיים קפאח:  אפשר לעשות את התמהיל הזה כשרוצים

חיים קפאח:       מי כמוני רוצה שהמשטרה תכפיל את עצמה, תשלש את עצמה בכמויות השוטרים, ושלא יהיה בכלל שיטור עירוני משולב, לא יהיה, שיהיו רק שוטרים, שיהיו בכל מקום לפי הצרכים, תחנות

חיים קפאח:  זו האופטימיזציה שאני הכי חושב שצריכה להתקיים

חיים קפאח:  אבל אין אפשרות, לא כוח אדם, לא מטלות ולא משימות

חיים קפאח:  למשטרה יש המון משימות שלא רק קשורות באכיפה עירונית

חיים קפאח:  פה אני חושב שזו חובה לבזר סמכויות לפקחים, כמובן, אני מדגיש ואומר, עם ההכשרות המתאימות

צביקה פוגל: מצוין

צביקה פוגל:  אני חייב לומר שבתור דיון ראשון זה היה מאוד מקצועי, מאוד אמין, עם שיתוף פעולה בהחלט ראוי לציון

צביקה פוגל:  אני חייב לומר לכם שיש פה מכנה משותף מסביב לשולחן והמכנה המשותף הוא תחושת הביטחון של הציבור, כולנו רוצים לשפר את הדבר הזה

צביקה פוגל:  אבל אני מזכיר שתחושת הביטחון של הציבור זה משהו מאוד fishy, בשפה היומיומית – אם לא נוכיח שאנחנו ראויים לתחושת הביטחון הזאת אנחנו גם נאבד אותה מהר מאוד

צביקה פוגל:       לכן, כדי לקיים את תחושת הביטחון הזאת, אנחנו בסופו של דבר צריכים לקיים פה שני דברים: אחד, לסיים את החקיקה כמו שצריך; ושניים, להקנות את הכלים כדי לממש את החקיקה הזאת גם בהכשרה, גם בכוחות, גם במיומנות ובסוף גם בתגובה

צביקה פוגל:  אני שאלתי מה מדדי ההצלחה,  ואני מתכוון להיכנס לזה בהמשך ולראות שאנחנו באמת מסוגלים לבוא ולראות שאנחנו מצליחים בזה, לא רק בנוכחות, לא רק בצ'קלאקות

צביקה פוגל:  תאמינו לי, הייתי בעולם הזה

צביקה פוגל:  חשוב לראות שגם בסוף יש תוצאה

צביקה פוגל:  אני אומר את זה תמיד: לראות את העיניים של התושב, שקיבל את המענה שהוא צריך מהשירות הציבורי

צביקה פוגל:  אנחנו חלק מהשירות הציבורי

צביקה פוגל:  אין תודה גדולה מזאת

צביקה פוגל:  אבל יחד עם זה, כשנראה את חוסר שביעות הרצון שלו, גם זאת הבעת דעה שאנחנו צריכים לדעת לקחת בחשבון

צביקה פוגל:       אנחנו נקבע גם בתוכנית שלנו, בתוך תהליך החקיקה, לבקר בקורס ולראות את הדברים שחשובים

צביקה פוגל:  ההצעות שעלו פה לגבי יישובים מעל 10,000 תושבים – אני מעריך שגם את זה אנחנו נבחן ונמצא את האפשרות להכניס את זה לתוך החקיקה או לתוך התהליך של המימוש והביצוע של הדבר הזה

צביקה פוגל:  לי, בסופו של דבר, אין שום ספק שיש קשר אדיר בתהליך שמירב התחילה בו: בין פקחים, שיטור עירוני, לבין הגאווה הכללית של התושבים מהמשטרה בכלל והמענה החוקי שאנחנו נותנים

צביקה פוגל:  לזה יש לא פחות חשיבות, כי כשאני מסתכל על גלגל התנופה שאנחנו נמצאים בו, אם אנחנו רוצים לגייס אנשים יותר טובים ואנחנו רוצים שהם ירצו לבוא לשם, אנחנו גם צריכים לגרום לכך שיהיה בזה מעט גאווה

צביקה פוגל:  אני מעריך שמכלול הדברים שאנחנו נכניס לתוך החוק הזה בסופו של דבר יאפשר לנו את העניין הזה

צביקה פוגל:       אנחנו הולכים לפצל את ההצעה לחוק כדי לאפשר לנו באמת בסופו של דבר גם לדון בחלק מהסעיפים ולתקן דברים שעלו פה, אבל גם לאפשר את הדחייה בחצי שנה, כדי שבפרק הזמן הזה גם נוכל להמשיך לקיים את המערכת וגם נוכל לסיים את החקיקה

צביקה פוגל:  אני מתחייב פה – תרשמו את ההתחייבות – שלא תהיה הארכה נוספת

צביקה פוגל:  אנחנו נחוקק את החוק הזה בסופו של דבר בתום חצי השנה הזו

צביקה פוגל:  לא נדחה את זה עוד

צביקה פוגל:       בבקשה, מירי

מירי פרנקל-שור: אנחנו מציעים לפצל את סעיף 12 להצעת החוק

מירי פרנקל-שור:  סעיף 23 לחוק הוא הסעיף שמאפשר שהצעת החוק תהיה כהוראת שעה, ועל כן אנחנו מציעים לפצל את סעיף 12 להצעת החוק ולתקן את סעיף 23 כך שהחוק ימשיך לעמוד בתוקפו עד 30 ביוני 2023

מירי פרנקל-שור:  אני מבקשת מהוועדה להצביע על ההצעה הזו בהתאם לסעיף 84 לתקנון הכנסת

צביקה פוגל: מי בעד ההצעה לפיצול? מי נגד? 

צביקה פוגל: בעד – רוב 

צביקה פוגל: ההצעה לפיצול התקבלה

צביקה פוגל: ההצעה לפיצול התקבלה

מירי פרנקל-שור: סיעת יש עתיד וסיעת - - -      

מירב בן ארי: אני מגישה הסתייגויות בשם כל חברי הסיעה?      

שרן השכל: לפני כן, בגלל שאתם באמת מפצלים את החוק ויש לזה לא מעט משמעויות, אנחנו כן היינו מבקשים לפחות הארכה של חצי שעה כדי להבין את המשמעות ולנסות להגיש הסתייגויות בהתאם למה שאנחנו מאמינים שנכון, כי אנחנו כן חושבים שצריך להעביר אותו כפי שהוא

מירי פרנקל-שור: משמעות הפיצול היא כזו: הצעת החוק לאורך השנים היא הצעת חוק כהוראת שעה

מירי פרנקל-שור:  מבקשת הממשלה, בהצעת החוק הנוכחית, לעגן הסדר אחר כהוראת קבע

מירי פרנקל-שור:  לא נכנסנו למשמעויות ומה ההסדר, אבל אנחנו סבורים שעל מנת לאשר את ההסדר שמציעה הממשלה כהוראת קבע צריך יותר מאשר הזמן שניתן לנו

מירי פרנקל-שור:  מה עוד, שאנחנו צריכים לסיים את זה עד ל-15 בפברואר, כשהוראת השעה עומדת בתוקפה

מירי פרנקל-שור:  לכן ההצעה שלנו לפצל את הסעיף שמאפשר את הוראת השעה ולהאריכו בחצי שנה נוספת היא על מנת לאפשר לוועדה לדון בנחת ולעומק בהצעת החוק הממשלתית, לעגן - - -       

שרן השכל: אנחנו מבינים, ועם זאת יש לנו גם יועצים משפטיים ואנחנו רוצים להתייעץ איתם כדי להבין את המשמעות של הפיצול

מירי פרנקל-שור: אז הם היו צריכים להגיע

מירי פרנקל-שור:  שרן, אנחנו לא נוהגים לעשות - - -      

שרן השכל: אנחנו מבקשים התייעצות סיעתית אם אפשר, לפני כן

מירי פרנקל-שור: חמש דקות

שרן השכל: בסדר גמור

צביקה פוגל: אז אנחנו נצא לחמש דקות התייעצות סיעתית

צביקה פוגל: חברים, אנחנו חוזרים לדיון, בבקשה

צביקה פוגל:  הסתיימה ההתייעצות הסיעתית

צביקה פוגל:  גם עם מירב וגם שרן הגענו להסכמה ולהבנות ברוח מאוד טובה שהדברים יועלו מחר במליאה, אז אנחנו נאשר עכשיו גם את הסעיף

צביקה פוגל:  גלעד יקריא אותו, בבקשה

גלעד נווה: בסעיף 23 לחוק העיקרי, במקום הסיפה, לאחר המילים "יעמוד בתוקפו עד", יבוא "י"א בתמוז, התשפ"ג–30 ביוני 2023"

צביקה פוגל: מי בעד? מי נגד?     

צביקה פוגל: בעד – רוב 

צביקה פוגל: ההצעה התקבלה

צביקה פוגל: הצעת הסעיף התקבלה ותונח לקריאה שנייה ושלישית

צביקה פוגל:  מחר, נכון?     

מירי פרנקל-שור: קודם כול יאושר הפיצול

גלעד נווה: לאחר שהוא יאושר במליאה

צביקה פוגל: תודה רבה לכול המשתתפים

צביקה פוגל:  אני מבטיח לכם שאני אעמוד בהתחייבות לחוקק את החוק הזה

צביקה פוגל:  הישיבה נעולה